PREDLOG SKLEPA

Na podlagi 29. člena Zakona o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 49/12 – ZUJF, 14/15 – ZUUJFO, 11/18 – ZSPDSLS-1 in 30/18), Pravilnika o podlagah za odmero komunalnega prispevka za obstoječo komunalno opremo na osnovi povprečnih stroškov opremljanja stavbnih zemljišč s posameznimi vrstami komunalne opreme (Uradni list RS, št. 66/2018), 9.člena Statuta Občine Vitanje (Uradno glasilo slovenskih občin, št. 49/2017) je Občinski svet Občine Vitanje na seji dne sprejel

**SKLEP**

**o vrednosti elementov za izračun prometne vrednosti stanovanjskih hiš, stanovanj in drugih nepremičnin in o določitvi odstotka od povprečne gradbene cene, s katerim se določi korist za stavbno zemljišče.**

1. člen

Povprečna gradbena cena stanovanjske površine na območju občine Vitanje (brez stroškov komunalnega urejanja in brez cene zemljišča) znaša na dan 31. 12. 2019 777,52 EUR za m2.

2. člen

Povprečni stroški komunalnega urejanja stavbnega zemljišča znašajo 18% od povprečne gradbene cene in sicer:

- 50% za individualno komunalno rabo

- 50% za kolektivno komunalno rabo za 1 m2 koristne stanovanjske površine.

3. člen

Korist za razlaščeno stavbno zemljišče se določi v odstotku od povprečne gradbene cene in znaša 0,9%.

4. člen

Ta sklep se objavi v Uradnem glasilu slovenskih občin in začne veljati na dan 1.1.2020.

Številka:

Vitanje, dne

 ŽUPAN

 Občine Vitanje

 Slavko VETRIH

OBRAZLOŽITEV PREDLAGANEGA SKLEPA:

Elementi tega sklepa služijo kot pripomoček pri delu občinskih, upravnih in drugih organov na območju občine Vitanje v letu 2020.

Elementi, ki jih določa ta sklep so naslednji:

* Povprečna cena stanovanjske površine bo znašala na dan 31.12.2019 777,52 EUR za m2 in je brez stroškov komunalnega opremljanja.
* Stroške komunalnega urejanja določamo v višini 18% od gradbene cene stanovanjske površine in znašajo 139,95 EUR/m2. Pri tem je potrebno upoštevati, da je polovica te vrednosti kolektivna komunalna raba (primarni in sekundarni vodi), polovica pa je individualna raba.
* Vrednost stavbnega zemljišča znaša 0,9% od gradbene cene stanovanjske površine in znaša 7,00 EUR/m2.

Cene se v teku leta valorizirajo mesečno na podlagi indeksov za obračun razlike v ceni gradbenih storitev za nizke gradnje v Sloveniji, katerega vsak mesec izračunava Splošno združenje gradbeništva in IGM Slovenije.

Pripravil:

Gorazd FRIC